ડીલર્સના મતે ટ્રેડ વોરની વધતી ચીંતા, બેન્કો અને રોકાણકારોમાં ડૉલરની ડિમાન્ડ અને ઈંધણના ભાવોમાં વધારાએ રૂપિયા પર દબાણ કર્યુ છે. આ પહેલા ગત 30 ઓગસ્ટના રોજ ડૉલરની સામે રૂપિયો 70.74ના સ્તરે બોલાયો હતો. ચાલુ વર્ષના જાન્યુઆરીથી અત્યાર સુધીમાં રૂપિયો 9 ટકા નબળો પડ્યો છે. એશિયાના અન્ય દેશોની કરન્સીમાં પણ ઘસારો જોવા મળ્યો છે. પરંતુ તેમાં રૂપિયાનો દેખાવ સારો રહ્યો છે.સંસ્થાગત રોકાણકારો માર્કેટમાંથી બહાર જતા રહેતા રૂપિયા પર દબાણ વધ્યુ છે. આ સાથે સાથે બુધવારે સેન્સેક્સ અને નિફ્ટીમાં પણ તેજી જોવા મળી હતી.